               AN COIMISIÚN EORPACH
            An Bhruiséil,12.11.2020
            COM(2020) 736 final
            2020/0327(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE i ndáil leis an leasú ar Iarscríbhinn VI (Slándáil Shóisialta) a ghabhann le Comhaontú LEE
            (Téacs atá ábhartha maidir le LEE)

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh atá le glacadh thar ceann an Aontais i gComhchoiste LEE i dtaca leis an gCinneadh ó Chomhchoiste LEE a bhfuil sé beartaithe é a ghlacadh a bhaineann le leasú ar Iarscríbhinn VI (Slándáil Shóisialta) a ghabhann le Comhaontú LEE

               2.Comhthéacs an togra

               2.1.Comhaontú LEE

               Leis an gComhaontú maidir leis an Limistéar Eorpach Eacnamaíoch ('Comhaontú LEE') ráthaítear cearta agus oibleagáidí comhionanna laistigh den Mhargadh Inmheánach do shaoránaigh agus d'oibreoirí eacnamaíocha in LEE. Déantar foráil ann maidir leis an gcuid sin de reachtaíocht an Aontais Eorpaigh a chuimsíonn na ceithre shaoirse ar fud na 30 Stát LEE ina bhfuil Ballstáit an Aontais, an Iorua, an Íoslainn agus Lichtinstéin. Lena chois sin, cumhdaítear comhar i réimsí tábhachtacha eile le Comhaontú LEE amhail taighde agus forbairt, oideachas, beartas sóisialta, an comhshaol, cosaint tomhaltóirí, turasóireacht agus cultúr, a dtugtar beartais “tionlacain agus chothrománacha” orthu i dteannta a chéile. Tháinig an Comhaontú i bhfeidhm an 1 Eanáir 1994. Is páirtí sa Chomhaontú é an tAontas Eorpach in éineacht lena Bhallstáit.

               2.2.Comhchoiste LEE

               Tá Comhchoiste LEE freagrach as Comhaontú LEE a bhainistiú. Is fóram é chun tuairimí a bhaineann le feidhmiú Chomhaontú LEE a mhalartú. Is de chomhthoil a ghlactar cinntí an Chomhchoiste.  I gcomhréir le Conradh Liospóin, is é an tSeirbhís Eorpach Gníomhaíochta Seachtraí atá freagrach as cúrsaí LEE a chomhordú ar thaobh an Aontais.

               2.3.An gníomh atá beartaithe ag Comhchoiste LEE

               Táthar ag súil go nglacfaidh Comhchoiste LEE Cinneadh de chuid Chomhchoiste LEE maidir le leasú ar Iarscríbhinn VI (Slándáil Shóisialta) a ghabhann le Comhaontú LEE ('an gníomh atá beartaithe').

               Is é is cuspóir don ghníomh atá beartaithe cosaint chómhalartach ceart slándála sóisialta a áirithiú do náisiúnaigh den Ríocht Aontaithe, daoine gan stát agus dídeanaithe, chomh maith lena mbaill teaghlaigh agus a marthanóirí, atá nó a bhí, faoi dheireadh na hidirthréimhse, ag maireachtáil i staid trasteorann lena mbaineann ceann amháin nó níos mó de na Páirtithe Conarthacha i gComhaontú LEE agus Ríocht Aontaithe na Breataine Móire agus Thuaisceart Éireann an tráth céanna.

               Beidh an gníomh atá beartaithe ceangailteach maidir leis na páirtithe i gcomhréir le hAirteagail 103 agus 104 den Chomhaontú.

               3.An seasamh atá le glacadh thar ceann an Aontais

               Is gá cosaint chómhalartach ceart slándála sóisialta a sholáthar do náisiúnaigh den Ríocht Aontaithe, daoine gan stát agus dídeanaithe, chomh maith lena mbaill teaghlaigh agus a marthanóirí, atá nó a bhí, faoi dheireadh na hidirthréimhse, mar a shainmhínítear in Airteagal 126 den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (“Comhaontú um Tharraingt Siar”)
                  1
               , ag maireachtáil i staid trasteorann lena mbaineann ceann amháin nó níos mó de na Páirtithe Conarthacha i gComhaontú LEE agus Ríocht Aontaithe na Breataine Móire agus Thuaisceart Éireann an tráth céanna.

               De réir Airteagal 33(1) den Chomhaontú um Tharraingt Siar
                  2
               , beidh feidhm ag Teideal III de (maidir le comhordú córas slándála sóisialta) freisin maidir le náisiúnaigh de Stáit CSTE LEE, ar choinníoll go dtabharfaidh na tíortha sin na comhaontuithe comhfhreagracha i gcrích leis an Ríocht Aontaithe (a mbeadh feidhm acu maidir le saoránaigh den Aontas) agus leis an Aontas (a mbeadh feidhm acu maidir le náisiúnaigh den Ríocht Aontaithe).

               Ós rud é go bhfuil na comhaontuithe ábhartha tugtha i gcrích ag Stáit LEE CSTE leis an Ríocht Aontaithe, is faoin Aontas agus faoi Stáit CSTE LEE atá sé comhaontuithe a thabhairt i gcrích lena n‑áiritheofaí go gcosnófar náisiúnaigh den Ríocht Aontaithe faoi raon feidhme an Chomhaontaithe um Tharraingt Siar agus an Chomhaontaithe maidir leis na socruithe idir an Íoslainn, Prionsacht Lichtinstéin, Ríocht na hIorua agus Ríocht Aontaithe na Breataine Móire agus Thuaisceart Éireann tar éis don Ríocht Aontaithe tarraingt siar as an Aontas Eorpach (“Comhaontú Idirscartha”) ó thaobh a gceart slándála sóisialta arna bhfáil roimh dheireadh na hidirthréimhse nó a bheidh le fáil ina dhiaidh sin.

               Dá bhrí sin, is é is aidhm don Dréachtchinneadh ó Chomhchoiste LEE (atá i gceangal leis an gCinneadh ón gComhairle atá beartaithe) Iarscríbhinn VI (Slándáil Shóisialta) a ghabhann le Comhaontú LEE a leasú chun a áirithiú go leanfar de chearta slándála sóisialta na náisiúnach sin den Ríocht Aontaithe a chaomhnú.

               Maidir le hábhar agus cineál an dréachta den Chinneadh ó Chomhchoiste LEE atá i gceangal, téitear thar an méid ar féidir a mheas mar oiriúnuithe teicniúla de réir Rialachán Uimh. 2894/94 ón gComhairle. Is í an Chomhairle, dá bhrí sin, a bhunóidh seasamh an Aontais.

               4.Bunús dlí

               4.1.Bunús dlí nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos 'na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.'

               Áirítear ar na 'gníomhartha a bhfuil éifeachtaí dlíthiúla leo' gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Áirítear orthu freisin ionstraimí nach bhfuil éifeacht cheangailteach leo faoin dlí idirnáisiúnta, ach a d'fhéadfadh 'tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh'.
                  3

               4.1.2.Cur i bhfeidhm maidir leis an gcás seo

               Is comhlacht é Comhchoiste LEE a cuireadh ar bun le comhaontú, is é sin Comhaontú LEE. An gníomh a iarrtar ar Chomhchoiste LEE a ghlacadh, is gníomh é a bhfuil éifeachtaí dlíthiúla leis. Beidh an gníomh atá beartaithe ceangailteach faoin dlí idirnáisiúnta i gcomhréir le hAirteagail 103 agus 104 de Chomhaontú LEE.

               Leis an ngníomh atá beartaithe ní fhorlíonfar ná ní leasófar creat institiúideach an Chomhaontaithe. Dá bhrí sin, is é Airteagal 218(9) CFAE bunús dlí nós imeachta an chinnidh atáthar a mholadh.

               4.2.Bunús dlí substainteach

               4.2.1.Prionsabail

               An bunús dlí substainteach le haghaidh cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, is é sin an bunús dlí a éilítear de réir na príomhaidhme nó na príomh‑chomhpháirte.

               Maidir le gníomh atá beartaithe a bhfuil roinnt cuspóirí éagsúla á saothrú leis ag an am céanna, nó a bhfuil roinnt comhpháirteanna éagsúla ann, ar cuspóirí nó comhpháirteanna iad a bhfuil dlúthnasc doscartha eatarthu gan aon cheann acu a bheith teagmhasach le hais an ceann eile, ní mór, ar bhonn eisceachtúil, na bunúis chomhfhreagracha dlí ar fad a áireamh sa bhunús dlí substainteach atá le cinneadh faoi Airteagal 218(9) CFAE.

               4.2.2.Cur i bhfeidhm maidir leis an gcás seo

               Saothraítear cuspóirí leis an ngníomh atá beartaithe agus tá comhpháirteanna éagsúla de a bhaineann le slándáil shóisialta agus le soláthar cumhachta. Tá eilimintí an ghnímh atá beartaithe i ndlúthnasc doscartha le chéile gan ceann amháin a bheith teagmhasach le hais an ceann eile.

               Dá bhrí sin, is iad na forálacha seo a leanas bunús substaintiúil dlí an chinnidh atáthar a mholadh: Airteagal 48 agus Airteagal 352 den Chonradh ar Fheidhmiú an Aontais Eorpaigh.

               4.3.Conclúid

               Ba cheart Airteagal 48 agus Airteagal 352 a bheith ina mbunús dlí don chinneadh atá beartaithe, i gcomhar le hAirteagal 218(9) CFAE.

               5.Foilsiú an ghnímh atá beartaithe

               Ós rud é go ndéanfar, le gníomh ó Chomhchoiste LEE, Iarscríbhinn VI maidir le Slándáil Shóisialta a leasú, is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

               2020/0327 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE i ndáil leis an leasú ar Iarscríbhinn VI (Slándáil Shóisialta) a ghabhann le Comhaontú LEE

               (Téacs atá ábhartha maidir le LEE)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagail 48 agus 352 i gcomhar le hAirteagal 218(9) de,

               Ag féachaint don Rialachán ón gComhairle (CE) Uimh. 2894/94 an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch
                  4
               , agus go háirithe Airteagal 1(3) de

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tháinig an Comhaontú maidir leis an Limistéar Eorpach Eacnamaíoch
                  5
                ('Comhaontú LEE') i bhfeidhm an 1 Eanáir 1994.

               (2)De bhun Airteagal 98 den Comhaontú LEE, féadfaidh Comhchoiste LEE a chinneadh Iarscríbhinn VI a ghabhann le Comhaontú LEE, inter alia, a leasú, ina bhfuil forálacha maidir le slándáil shóisialta.

               (3)Luaitear in Airteagal 33 den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (“Comhaontú um Tharraingt Siar”)
                  6
                go mbeidh feidhm ag forálacha Theideal III de Chuid a Dó den Chomhaontú um Tharraingt Siar maidir le náisiúnaigh den Íoslainn, de Phrionsacht Lichtinstéin agus de Ríocht na hIorua ar choinníoll go mbeidh comhaontuithe comhfhreagracha tugtha i gcrích agus á gcur i bhfeidhm ag na tíortha sin le Ríocht Aontaithe na Breataine Móire agus Thuaisceart Éireann, a mbeidh feidhm acu maidir le saoránaigh den Aontas, chomh maith le comhaontuithe leis an Aontas a mbeidh feidhm acu maidir le náisiúnaigh den Ríocht Aontaithe.

               (4)Luaitear in Airteagal 32 den Chomhaontú maidir leis na socruithe idir an Íoslainn, Prionsacht Lichtinstéin, Ríocht na hIorua agus Ríocht Aontaithe na Breataine Móire agus Thuaisceart Éireann tar éis don Ríocht Aontaithe tarraingt siar as an Aontas Eorpach, i gComhaontú LEE agus i socruithe eile is infheidhme idir an Ríocht Aontaithe agus Stáit CSTE LEE de bhua bhallraíocht na Ríochta Aontaithe san Aontas Eorpach (“Comhaontú Idirscartha”) go mbeidh feidhm ag forálacha Theideal III de Chuid II den Chomhaontú Idirscartha maidir le saoránaigh den Aontas ar choinníoll go mbeidh comhaontuithe comhfhreagracha tugtha i gcrích agus á gcur i bhfeidhm ag an Aontas le Ríocht Aontaithe na Breataine Móire agus Thuaisceart Éireann, a mbeidh feidhm acu maidir le náisiúnaigh de Stáit CSTE LEE, chomh maith le comhaontuithe le Stáit CSTE LEE a mbeidh feidhm acu maidir le náisiúnaigh den Ríocht Aontaithe.

               (5)Is gá, dá bhrí sin, cosaint chómhalartach ceart slándála sóisialta a sholáthar do náisiúnaigh den Ríocht Aontaithe, daoine gan stát agus dídeanaithe, chomh maith lena mbaill teaghlaigh agus a marthanóirí, atá nó a bhí, faoi dheireadh na hidirthréimhse, ag maireachtáil i staid trasteorann lena mbaineann ceann amháin nó níos mó de na Páirtithe Conarthacha sa Chomhaontú maidir leis an Limistéar Eorpach Eacnamaíoch, agus Ríocht Aontaithe na Breataine Móire agus Thuaisceart Éireann an tráth céanna.

               (6)Ba cheart, dá bhrí sin, seasamh an Aontais i gComhchoiste LEE a bheith bunaithe ar an dréachtchinneadh ó Chomhchoiste LEE a leagtar amach san Iarscríbhinn a ghabhann leis an gCinneadh seo,

               TAR ÉIS AN CINNEADH SEO A GHLACADH:

               Airteagal 1

               Maidir leis an seasamh atá le glacadh, thar ceann an Aontais, laistigh de Chomhchoiste LEE i ndáil leis an leasú atá beartaithe ar Iarscríbhinn VI (Slándáil Shóisialta) a ghabhann le Comhaontú LEE, bunófar an seasamh sin ar an dréachtchinneadh ó Chomhchoiste LEE atá i gceangal leis an gCinneadh seo.

               Airteagal 2

               Tiocfaidh an Cinneadh seo i bhfeidhm an dáta a ghlacfar é.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 29, 31.1.2020, lch. 7.

                     (2)

                        IO L 29, 31.1.2020, lch. 7.

                     (3)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (4)

                        IO L 305, 30.11.1994, lch. 6.

                     (5)

                        IO L 1, 3.1.1994, lch. 3.

                     (6)

                        IO L 29, 31.1.2020, lch. 7.


               AN COIMISIÚN EORPACH
            An Bhruiséil,5.2.2021
            COM(2021) 48 final
            2021/0027(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh sa 222úseisiún de Chomhairle na hEagraíochta Eitlíochta Sibhialta Idirnáisiúnta (ICAO) Leasú 177 ar Iarscríbhinn 1, Leasú 47 ar Iarscríbhinn 2, Leasú 108 ar Iarscríbhinn 8, Leasú 90 ar Iarscríbhinn 10, agus imleabhar nua VI Iarscríbhinn 10 a ghabhann leis an gCoinbhinsiún um Eitlíocht Shibhialta Idirnáisiúnta atá beartaithe a ghlacadh

               MEABHRÁN MÍNIÚCHÁIN

               1.Ábhar an togra

               Is leis an méid seo a leanas a bhaineann an togra:

               (i) an seasamh a bheidh le glacadh thar ceann an Aontais sa 222ú seisiún de Chomhairle na hEagraíochta Eitlíochta Sibhialta Idirnáisiúnta (ICAO) maidir le glacadh Leasú 177 ar Iarscríbhinn 1 — Ceadúnú Pearsanra, Leasú 47 ar Iarscríbhinn 2 — Rialacha an Aeir, Leasú 108 ar Iarscríbhinn 8 — Aeracmhainneacht Aerárthaí, Leasú 90 ar Iarscríbhinn 10 — Teileachumarsáide Aerloingseoireachta agus imleabhar nua VI Iarscríbhinn 10 a ghabhann leis an gCoinbhinsiún um Eitlíocht Shibhialta Idirnáisiúnta, agus

               (ii) an seasamh atá le glacadh thar ceann an Aontais tar éis do ICAO a fhógairt go nglacfar Leasú 177 go Leasú 1, Leasú 47 go Leasú 2, Leasú 108 go Leasú 8, Leasú 90 go hIarscríbhinn 10 agus an t-imleabhar VI nua Iarscríbhinn 10 trí Litreacha Stáit faoi seach, litreacha ina n‑iarrtar ar na Ballstáit fógra míshástachta a thabhairt, nó fógra a thabhairt i leith aon difríocht a bheidh ann, nó fógra i leith an comhlíonadh a dhéanfaidh sé ar na bearta a ghlacfar.

               2.Comhthéacs an togra

               2.1.An Coinbhinsiún um Eitlíocht Shibhialta Idirnáisiúnta

               Is é is aidhm don Choinbhinsiún um Eitlíocht Shibhialta Idirnáisiúnta (“Coinbhinsiún Chicago”) rialú a dhéanamh ar an aeriompar idirnáisiúnta. An 4 Aibreán 1947 a tháinig Coinbhinsiún Chicago i bhfeidhm, agus is leis a bunaíodh an Eagraíocht Eitlíochta Sibhialta Idirnáisiúnta (EESI).

               Tá na Ballstáit go léir ina bPáirtithe i gCoinbhinsiún Chicago.

               2.2.An Eagraíocht Eitlíochta Sibhialta Idirnáisiúnta

               Is sainghníomhaireacht de chuid na Náisiún Aontaithe atá san Eagraíocht Eitlíochta Sibhialta Idirnáisiúnta (EESI). Seo a leanas aidhmeanna agus cuspóirí na heagraíochta: prionsabail agus teicnící na haerloingseoireachta idirnáisiúnta a fhorbairt, agus pleanáil agus forbairt an aeriompair idirnáisiúnta a chothú.

               Is comhlacht buan de chuid EESI í Comhairle EESI, comhlacht a bhfuil 36 stát chonarthacha ina gcomhaltaí ann, agus is é Comhthionól EESI a thoghann na stáit chonarthacha sin ar feadh tréimhse trí bliana. Tá ionadaithe ó sheacht mBallstát de chuid an Aontais ar Chomhairle ICAO le haghaidh na tréimhse 2019-2022.

               I measc na bhfeidhmeanna éigeantacha atá ar Chomhairle ICAO, feidhmeanna a liostaítear in Airteagal 54 de Choinbhinsiún Chicago, tá glacadh na gcaighdeán idirnáisiúnta agus na gcleachtas molta (SARPanna), dhá rud a leagtar amach sna hIarscríbhinní a ghabhann le Coinbhinsiún Chicago.

               Maidir le hAirteagal 90 de Choinbhinsiún Chicago, tiocfaidh aon Iarscríbhinn den sórt sin nó aon leasú ar Iarscríbhinn i bhfeidhm laistigh de thrí mhí tar éis í a thíolacadh do Stáit chonarthacha ICAO, nó ag deireadh cibé tréimhse ama is faide a fhorordóidh Comhairle ICAO, mura rud é go gcláraíonn tromlach Stát conarthach ICAO a míshástacht idir an dá linn.

               Tar éis ghlacadh na mbeart sin, ní mór do Stáit ICAO fógra míshástachta a thabhairt, sin nó fógra faoi aon difríocht a bheidh ann, nó fógra i leith an comhlíonadh a dhéanfaidh siad ar na bearta sula dtagann siad i bhfeidhm agus sula mbíonn siad ceangailteach ó thaobh dlí de.

               De bhun Airteagal 38 de Choinbhinsiún Chicago, aon Stát a mheasann go bhfuil sé dofheidhmithe aon chaighdeán idirnáisiúnta nó aon nós imeachta den sórt sin a chomhlíonadh go hiomlán, nó a rialacháin nó a nósanna imeachta féin a chur i gcomhréir go hiomlán i ndáil le haon chaighdeán nó nós imeachta idirnáisiúnta den sórt sin nó i gcás ina measfaidh sé gur gá rialacháin nó nósanna imeachta a ghlacadh atá éagsúil ar dhóigh ar bith leis na cinn arna mbunú le caighdeán idirnáisiúnta, tabharfaidh sé fógra láithreach do ICAO faoi na difríochtaí idir a chleachtas féin agus an cleachtas a leagtar síos sa chaighdeán idirnáisiúnta.

               2.3.Gníomhartha ICAO atáthar a bheartú agus an gaol atá acu le rialacha an Aontais atá ann cheana

               Le linn an 222ú seisiún de chuid Chomhairle ICAO nó le linn aon seisiún ina dhiaidh sin, meastar go nglacfaidh sé an méid seo a leanas:

               Leasú 177 ar Iarscríbhinn 1 - Ceadúnú Pearsanra, ar leasú iarmhartach é a bhaineann le córais agus nósanna imeachta Nasc C2;

               Leasú 47 ar Iarscríbhinn 2 - Rialacha an Aeir, ar leasú é a bhaineann le ceanglais chórais aerárthaí cianrialaithe (RPAS) maidir le deimhniúchán aeracmhainneachta de thoradh ar Leasú 108 ar Iarscríbhinn 8;

               Leasú 108 ar Iarscríbhinn 8 - Aeracmhainneacht aerárthaí, a bhaineann le córais aerárthaí cianrialaithe (RPAS);

               Leasú 90 ar Iarscríbhinn 10 - Teileachumarsáid Aerloingseoireachta, Imleabhar V a bhaineann le speictream minicíochta le haghaidh Naisc C2 RPAS, agus

               imleabhar VI nua a ghabhann le hIarscríbhinn 10 a bhaineann le córais agus nósanna imeachta Nasc C2 RPAS. (‘an gníomh atáthar a bheartú’).

               Is iad seo a leanas cuspóirí an ghnímh atá beartaithe:

               SARPanna atá ann cheana in Iarscríbhinn 8 a ghabhann le Coinbhinsiún Chicago lena n‑ionchorpraítear i gCuid I d'iarscríbhinn 8 sainmhínithe agus téarmaí sonracha a úsáidtear sna Caighdeáin i gCodanna nua VIII, IX agus X, na SARPanna sin a leasú. Áirítear ann freisin moltaí i gCuid II d'iarscríbhinn 8 ina dtugtar forléargas ar na nósanna imeachta ginearálta aeracmhainneachta le haghaidh deimhniúcháin agus aeracmhainneacht leanúnach is infheidhme maidir le heitleáin chianrialaithe (RPA);

               Cuid VIII nua a thabhairt isteach in Iarscríbhinn 8 a ghabhann le Coinbhinsiún Chicago a bhaineann le RPA;

               cuid IX nua a thabhairt isteach in Iarscríbhinn 8 a ghabhann le Coinbhinsiún Chicago a bhaineann le héileacaptair chianrialaithe;

               cuid X nua a thabhairt isteach in Iarscríbhinn 8 a ghabhann le Coinbhinsiún Chicago a bhaineann leis an Stáisiún Cianrialúcháin (RPS);

               leasú a thabhairt isteach in Iarscríbhinn 2, Foscríbhinn 4 a ghabhann le Coinbhinsiún Chicago ar leasú é de thoradh ar na leasuithe ar Iarscríbhinn 8;

               maidir le SARPanna atá ann cheana in Iarscríbhinn 10, Imleabhar V Choinbhinsiún Chicago ina sonraítear bainistiú speictream nach n‑úsáidtear ach amháin le haghaidh Nasc Ceannais agus Rialaithe (Nasc C2) nó Córais Aerárthaí Cianrialaithe (RPASanna), na SAPanna sin a leasú;

               imleabhar VI nua a thabhairt isteach in Iarscríbhinn 10 – Córais Chumarsáide agus Nósanna Imeachta a bhaineann le Córais Aerárthaí Cianrialaithe Nasc C2;

               leasuithe a thabhairt isteach in Iarscríbhinní 1 agus 2 de thoradh an leasaithe ar Iarscríbhinn 10 Imleabhar V agus Imleabhar VI nua a thabhairt isteach in Iarscríbhinn 10.

               Is dócha go dtiocfaidh na leasuithe atáthar a bheartú i bhfeidhm an 28 Samhain 2024.

               3.An seasamh atá le glacadh thar ceann an Aontais

               3.1.Na príomhathruithe agus an gaol atá acu le rialacha an Aontais atá ann cheana

               Cuireadh de chúram ar Phainéal na gCóras Aerárthaí Cianrialaithe ICAO (RPASP) forbairt a dhéanamh ar SARPanna, ar Lámhleabhair agus ar ábhair treorach lena réiteofar an bealach chun Aerárthaí Cianrialaithe a oibriú thar theorainneacha idirnáisiúnta faoi Rialacha um Eitilt de réir Uirlisí. Maidir leis na leasuithe atá beartaithe, chuathas i gcomhairle leis na Ballstáit i Litreacha Stáit ICAO AN 7/67.1.1-19/52 agus AN 3/5.12-19/53, lena n‑áirítear na tograí le haghaidh leasú ar Iarscríbhinní 8 agus 10 a ghabhann le Coinbhinsiún Chicago agus na hathruithe a rinneadh dá thoradh sin ar Iarscríbhinní 1 agus 2 a ghabhann le Coinbhinsiún Chicago. Is cuid de shraith leasuithe iad na tograí sin agus cuirfear ar fáil go seicheamhach iad.

               Na leasuithe a moladh i Litir Stáit AN 3/5.12-19/53 ar dtús, baineann siad le haeracmhainneacht aerárthaí sciatháin dhobhogtha cianrialaithe, le haeracmhainneacht héileacaptar cianrialaithe agus leis an stáisiún cianrialúcháin (RPS). Forbraíodh na SARPanna seo le haghaidh RPAS ar a ndéanfar deimhniúchán cineáil i gcomhréir le Doic. ICAO 10019, Lámhleabhar maidir le Córais Aerárthaí Cianrialaithe (RPAS), agus a atreiseofar le hábhar agus toimhdí Choincheap na nOibríochtaí RPAS ICAO (CONOPS).

               De bharr cineál comhtháite RPAS, féadfar an RPS a dheimhniú mar chuid den Deimhniúchán Cineáil (TC) arna dheonú do Shealbhóir TC RPA de thoradh phróiseas dheimhniúchán cineáil RPA. Ní eisiann sé seo go bhféadfaí formheas ar leithligh a dhéanamh ar Nós Imeachta Rialúcháin lena ngabhann Grinnscrúdú (NIRG). Is comhpháirt thábhachtach de RPAS é Nasc C2 agus tá a stádas aeracmhainneachta, dá bhrí sin, san áireamh mar ghné de TC.

               Na leasuithe a moladh i Litir Stáit AN 7/67.1.1-19/52 ar dtús, baineann siad leis an Nasc Ceannais agus Rialaithe (Nasc C2) agus cuimsítear iontu SARPanna atá neodrach ó thaobh na teicneolaíochta de maidir le Nósanna Imeachta Nasc C2 agus Córais Nasc C2. Tá an Nasc C2 tiomanta don mhalartú faisnéise idir an dá phríomh‑chomhpháirt fhisiceacha de RPAS: an stáisiún cianrialúcháin (RPS) agus an t-aerárthach cianrialaithe (RPA). Dá bhrí sin, is é Nasc C2 an ceangal is ciallmhaire, beag beann ar an mbealach a réadaítear é, chun faisnéis a mhalartú idir an RPS agus an RPA ionas go mbeidh an cianphíolóta in ann RPAS a chomhtháthú go sábháilte i dtimpeallacht oibríochtúil na heitlíochta domhanda, go háirithe i réimse na cumarsáide, na loingseoireachta agus an fhaireachais. Tá na SARPanna seo ar an gcéad cheann de dhá phacáiste Nasc C2 atá beartaithe.

               Tá RPASP ag obair faoi láthair ar an dara pacáiste atá níos mionsonraithe lena n‑áirítear SARPanna atá sonrach don teicneolaíocht agus arb é 2022 an dáta seachadta atá réamh‑mheasta ina leith.

               Tar éis ionchur Ghníomhaireacht Sábháilteachta Eitlíochta na hEorpa (EASA) a fháil maidir le Litir Stáit AN 3/5.12-19/53, mhol roinnt Ballstát de chuid an Aontais gur cheart, de dheasca na scoilte sonraí freagrachtaí idir an t-oibreoir agus an dearthóir, síneadh a chur leis an gcomhairliúchán trí Litir Stáit go dtí go mbeidh fáil ar dhréacht-ábhar le haghaidh Iarscríbhinn 6 a leasú, agus gur cheart glacadh Iarscríbhinn 6 agus Iarscríbhinn 8 a rith go comhuaineach, go háirithe maidir le formheas Stáisiúin Chianrialúcháin (RPS) agus maidir le freagrachtaí Stát Conarthach i ndáil le haeracmhainneacht leanúnach RPS. Níor ghlac ICAO leis an togra seo, agus d'fhéadfadh trasuí na SARPanna gaolmhara ICAO i ndlí an Aontais a bheith casta dá dheasca sin, mar gheall ar an ngá atá le haghaidh a thabhairt ar fhreagrachtaí dearthóirí agus oibreoirí maidir le RPS.

               Is féidir leis na Leasuithe atá beartaithe tionchar cinntitheach a imirt ar ábhar reachtaíocht an Aontais, eadhon Rialachán (AE) Uimh. 748/2012
                  1
                ón gCoimisiún , Rialachán (AE) Uimh. 1321/2014
                  2
                ón gCoimisiún , Rialachán (AE) Uimh. 1178/2011
                  3
                ón gCoimisiún , Rialachán (AE) Uimh. 965/2012
                  4
                ón gCoimisiún , agus, b'fhéidir, Rialachán (AE) Uimh. 452/2014
                  5
                ón gCoimisiún , agus Rialachán Cur Chun Feidhme (AE) 2017/373
                  6
                ón gCoimisiún. Caithfear SARPanna ICAO nua a thabhairt isteach i reachtaíocht ar fud an Aontais chun an creat dlí atá ann faoi láthair a leasú d'fhonn dearadh, deimhniúchán cineáil agus oibríocht RPAS a fheidhmíonn thar teorainneacha idirnáisiúnta agus trasna na mórmhara.

               3.2.An seasamh atá le glacadh thar ceann an Aontais

               Admhaíonn an tAontas gur gá creat rialúcháin comhchuibhithe a bhunú ar an leibhéal idirnáisiúnta lena gceadófar dearadh, deimhniúchán cineáil agus oibríocht Aerárthaí Cianrialaithe thar theorainneacha idirnáisiúnta agus trasna na mórmhara faoi Rialacha Eitilte Ionstraime. Leis na leasuithe atá beartaithe sa dá Litir Stáit ICAO tacaítear leis an sprioc sin.

               Dá bhrí sin, is é an seasamh atá beartaithe a thógáil thar ceann an Aontais tacú ina iomláine leis na leasuithe atá beartaithe.

               Ar choinníoll go nglacfaidh Comhairle ICAO, gan aon athrú suntasach, na Leasuithe ar Choinbhinsiún Chicago atá beartaithe, is é an seasamh atá le glacadh thar ceann an Aontais, gan fógra míshástachta a thabhairt agus fógra a thabhairt i leith an comhlíonadh a dhéanfaidh siad ar na bearta mar fhreagra ar Litreacha Stáit ICAO faoi seach. I gcás ina n‑imeodh reachtaíocht an Aontais ó na SARPanna nuaghlactha tar éis dáta cur i bhfeidhm atá beartaithe na SARPanna sin a chur i bhfeidhm, i.e. an 28 Samhain 2024, ba cheart difríocht idir na SARPanna áirithe sin a chur in iúl do ICAO.

               4.Bunús dlí

               4.1.Bunús dlí nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais’ i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Tá feidhm ag Airteagal 218(9) CFAE gan beann ar cibé acu atá an tAontas ina bhall den chomhlacht nó ina pháirtí sa chomhaontú, nó nach bhfuil
                  7
               .

               Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear orthu freisin ionstraimí nach bhfuil éifeacht cheangailteach leo faoin dlí idirnáisiúnta, ach a d'fhéadfadh ‘tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’
                  8
               .

               4.1.2.Cur i bhfeidhm maidir leis an gcás seo

               Is comhlacht í Comhairle ICAO a bunaíodh de chomhaontú, mar atá an Coinbhinsiún um Eitlíocht Shibhialta Idirnáisiúnta (‘Coinbhinsiún Chicago’).

               I gcomhréir le hAirteagal 54 de Choinbhinsiún Chicago, glacann Comhairle ICAO na Caighdeáin idirnáisiúnta agus na Cleachtais Mholta, mar a leagtar amach sna hIarscríbhinní a ghabhann le Coinbhinsiún Chicago. Bíonn éifeachtaí dlíthiúla leis na gníomhartha sin. D'fhéadfadh sé go mbeadh éifeachtaí dlíthiúla áirithe na ngníomhartha sin ag brath ar fhógraí maidir le míshástacht agus le difríochtaí, agus ar théarmaí na bhfógraí sin. Dá bhrí sin, is faoi raon feidhme Airteagal 218(9) CFAE a ghlactar seasamh an Aontais maidir leis na fógraí sin.

               Is féidir leis na Leasuithe atáthar a bheartú tionchar cinntitheach a imirt ar ábhar reachtaíocht an Aontais, eadhon Rialachán (AE) Uimh. 748/2012
                  9
                ón gCoimisiún , Rialachán (AE) Uimh. 1321/2014
                  10
                ón gCoimisiún , Rialachán (AE) Uimh. 1178/2011
                  11
                ón gCoimisiún , Rialachán (AE) Uimh. 965/2012
                  12
                ón gCoimisiún , agus, b'fhéidir, Rialachán (AE) Uimh. 452/2014
                  13
                ón gCoimisiún , agus Rialachán Cur Chun Feidhme (AE) 2017/373
                  14
                ón gCoimisiún. Caithfear SARPanna ICAO nua a thabhairt isteach i reachtaíocht ar fud an Aontais chun an creat dlí atá ann faoi láthair a leasú d'fhonn dearadh, deimhniúchán cineáil agus oibríocht RPAS a fheidhmíonn thar teorainneacha idirnáisiúnta agus trasna na mórmhara. Dá bhrí sin, ní mór athrú a dhéanamh ar reachtaíocht an Aontais dá réir.

               Is é príomhchuspóir na leasuithe atá beartaithe creat dlíthiúil a bhunú le haghaidh dearadh, deimhniúchán cineáil agus oibriú aerárthaí cianrialaithe a fheidhmíonn thar teorainneacha idirnáisiúnta agus trasna na mórmhara faoi Rialacha Eitilte Ionstraime. I gcomhréir le hAirteagal 3(2) CFAE, tá inniúlacht sheachtrach eisiach ag an Aontas i leith an ábhair sin.

               Leis an ngníomh a glacadh ní fhorlíontar ná ní leasaítear creat institiúideach an chomhaontaithe.

               Dá bhrí sin, is é Airteagal 218(9) CFAE bunús dlí nós imeachta an chinnidh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach le haghaidh cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh a glacadh agus a bhfuiltear ag glacadh seasamh thar ceann an Aontais ina leith. Má shaothraítear dhá aidhm leis an ngníomh a glacadh nó má tá dhá chomhpháirt ann agus más féidir ceann de na haidhmeanna sin nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, is é sin an bunús dlí a éilítear de réir na príomhaidhme nó na príomh‑chomhpháirte.

               4.2.2.Cur i bhfeidhm maidir leis an gcás seo

               Baineann príomhchuspóir agus inneachar an ghnímh a glacadh leis an gcomhbheartas iompair.

               Dá bhrí sin, is é Airteagal 100(2) CFAE bunús dlí substainteach an chinnidh atá beartaithe.

               4.3.Conclúid

               Is é Airteagal 100(2) CFAE, i gcomhar le hAirteagal 218(9) CFAE, an bunús dlí atá leis an gCinneadh ón gComhairle atáthar a bheartú.

               2021/0027 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh sa 222úseisiún de Chomhairle na hEagraíochta Eitlíochta Sibhialta Idirnáisiúnta (ICAO) Leasú 177 ar Iarscríbhinn 1, Leasú 47 ar Iarscríbhinn 2, Leasú 108 ar Iarscríbhinn 8, Leasú 90 ar Iarscríbhinn 10, agus imleabhar nua VI Iarscríbhinn 10 a ghabhann leis an gCoinbhinsiún um Eitlíocht Shibhialta Idirnáisiúnta atá beartaithe a ghlacadh

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2), i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)An 4 Aibreán 1947 a tháinig an Coinbhinsiún um Eitlíocht Shibhialta Idirnáisiúnta (“Coinbhinsiún Chicago”) i bhfeidhm, Coinbhinsiún lena rialaítear aeriompar idirnáisiúnta. Is leis sin a bunaíodh an Eagraíocht Eitlíochta Sibhialta Idirnáisiúnta (ICAO).

               (2)Is Stáit Chonarthacha i gCoinbhinsiún Chicago iad na Ballstáit agus is comhaltaí de chuid ICAO iad, agus tá stádas breathnóra ag an Aontas i gcomhlachtaí áirithe ICAO. Tá ionadaithe ó sheacht mBallstát i gComhairle ICAO.

               (3)De bhun Airteagal 54 de Choinbhinsiún Chicago, féadfaidh Comhairle ICAO Caighdeáin idirnáisiúnta agus Cleachtais Mholta (SARPanna) a ghlacadh, agus iad a ainmniú mar Iarscríbhinní a ghabhann le Coinbhinsiún Chicago.

               (4)Ag an 222ú seisiún de chuid Chomhairle ICAO, glacfar Leasú 177 - Ceadúnú Pearsanra ar Iarscríbhinn 1, Leasú 47 ar Iarscríbhinn 2 - Rialacha an Aeir, Leasú 108 ar Iarscríbhinn 8 - Aeracmhainneacht Aerárthaí, Leasú 90 ar Iarscríbhinn 10 - Teileachumarsáid Aerloingseoireachta, Imleabhar V Choinbhinsiún Chicago maidir le Córais Aerárthaí Cianrialaithe (RPAS) Naisc C2 agus Imleabhar VI nua Iarscríbhinn 10.

               (5)Is é príomhchuspóir na leasuithe atá beartaithe creat dlíthiúil a bhunú le haghaidh dearadh, deimhniúchán cineáil agus oibriú aerárthaí cianrialaithe a fheidhmíonn thar teorainneacha idirnáisiúnta agus trasna na mórmhara faoi Rialacha Eitilte Ionstraime. Is láidir a thacaíonn an tAontas leis an dícheall a dhéanann ICAO leis an gcreat dlíthiúil seo a bhunú.

               (6)Maidir leis an seasamh atá le glacadh thar ceann an Aontais i gComhairle ICAO maidir le Leasú 177 ar Iarscríbhinn 1, Leasú 47 ar Iarscríbhinn 2, Leasú 108 ar Iarscríbhinn 8, Leasú 90 ar Iarscríbhinn 10 Imleabhar V, agus glacadh thar Imleabhar VI nua Iarscríbhinn 10 a bheidh ina gceangal ar an Aontas agus ar féidir leo tionchar cinntitheach a imirt ar ábhar reachtaíocht an Aontais, eadhon Rialachán (AE) Uimh. 748/2012
                  15
                ón gCoimisiún , Rialachán (AE) Uimh. 1321/2014
                  16
                ón gCoimisiún , Rialachán (AE) Uimh. 1178/2011
                  17
                ón gCoimisiún , Rialachán (AE) Uimh. 965/2012
                  18
                ón gCoimisiún , agus, b'fhéidir, Rialachán (AE) Uimh. 452/2014
                  19
                ón gCoimisiún , agus Rialachán Cur Chun Feidhme (AE) 2017/373
                  20
                ón gCoimisiún, is iomchuí an seasamh sin a bhunú.

               (7)Le linn an 222ú seisiún de Chomhairle ICAO nó aon seisiún ina dhiaidh sin maidir le glacadh Leasú 177 ar Iarscríbhinn 1, Leasú 47 ar Iarscríbhinn 2, Leasú 108 ar Iarscríbhinn 8, Leasú 90 ar Iarscríbhinn 10 Imleabhar V, agus glacadh Imleabhar VI nua Iarscríbhinn 10 mar a leagtar amach trí Litreacha Stáit AN 7/67.1.1-19/52 agus AN 3/5.12-19/53, ba cheart gurb é seasamh an Aontais tacú leis na leasuithe sin ina n‑iomláine. Ba cheart Ballstáit an Aontais atá ina gcomhaltaí de Chomhairle ICAO, ag gníomhú dóibh go comhpháirteach thar ceann an Aontais, an seasamh sin a chur in iúl.

               (8)A luaithe a ghlacfar na Leasuithe ar Iarscríbhinní 1, 2, 8 agus 10 a ghabhann le Coinbhinsiún Chicago, beidh sé ceangailteach ar gach Ballstát ICAO, lena n‑áirítear Ballstáit an Aontais ar fad, i gcomhréir leis na teorainneacha a leagtar amach i gCoinbhinsiún Chicago, agus laistigh de na teorainneacha sin.

               (9)De bhun Airteagal 38 de Choinbhinsiún Chicago, aon Stát a mheasann go bhfuil sé dofheidhmithe aon chaighdeán idirnáisiúnta nó aon nós imeachta den sórt sin a chomhlíonadh go hiomlán, nó a rialacháin nó a nósanna imeachta féin a chur i gcomhréir go hiomlán le haon chaighdeán nó nós imeachta idirnáisiúnta den sórt sin nó i gcás ina measfaidh sé gur gá rialacháin nó nósanna imeachta a ghlacadh atá éagsúil ar dhóigh ar bith leis na cinn arna mbunú le caighdeán idirnáisiúnta, ba cheart dó fógra láithreach a thabhairt do ICAO faoi na difríochtaí idir a chleachtas féin agus an cleachtas a leagtar síos sa chaighdeán idirnáisiúnta.

               (10)Maidir le hAirteagal 90 de Choinbhinsiún Chicago, tiocfaidh aon Iarscríbhinn den sórt sin nó aon leasú ar Iarscríbhinn i bhfeidhm laistigh de thrí mhí tar éis í a thíolacadh do Stáit chonarthacha ICAO, nó ag deireadh cibé tréimhse ama is faide a fhorordóidh Comhairle ICAO, mura rud é go gcláraíonn tromlach Stát conarthach ICAO a míshástacht idir an dá linn.

               (11)Tar éis do Chomhairle ICAO Leasú 177 ar Iarscríbhinn 1, Leasú 47 ar Iarscríbhinn 2, Leasú 108 ar Iarscríbhinn 8, Leasú 90 ar Iarscríbhinn 10 Imleabhar V, agus Imleabhar VI nua Iarscríbhinn 10 a ghlacadh, lena fhógairt ag Ardrúnaí ICAO trí nós imeachta Litreach Stáit ICAO, ba cheart gurbh é seasamh an Aontais gan míshástacht a chlárú agus fógra a thabhairt faoi chomhlíonadh. I gcás ina n‑imeodh reachtaíocht an Aontais ó na SARPanna nuaghlactha tar éis dáta cur i bhfeidhm atá beartaithe na SARPanna sin a chur i bhfeidhm, i.e. an 28 Samhain 2024, ba cheart difríocht idir na SARPanna áirithe sin a chur in iúl do ICAO. Ba cheart do Bhallstáit uile an Aontais an seasamh sin a chur in iúl,

               TAR ÉIS AN CINNEADH SEO A GHLACADH:

               Airteagal 1

               1.Is é an seasamh atá le glacadh thar ceann an Aontais sa 222ú seisiún de Chomhairle ICAO, nó i gceann de na seisiúin ina dhiaidh sin, tacú le Leasú 177 atáthar a bheartú ar Iarscríbhinn 1, Leasú 47 ar Iarscríbhinn 2, Leasú 108 ar Iarscríbhinn 8, Leasú 90 ar Iarscríbhinn 10 Imleabhar V, agus le glacadh Imleabhar VI nua Iarscríbhinn 10 a ghabhann le Coinbhinsiún Chicago ina n‑iomláine.

               2.Ar choinníoll go nglacfaidh Comhairle ICAO, gan aon athrú suntasach, Leasú 177 ar Iarscríbhinn 1, Leasú 47 ar Iarscríbhinn 2, Leasú 108 ar Iarscríbhinn 8, Leasú 90 ar Iarscríbhinn 10 Imleabhar V, agus go nglacfar Imleabhar VI nua Iarscríbhinn 10 a ghabhann le Coinbhinsiún Chicago dá dtagraítear i mír 1, is é an seasamh atá le glacadh thar ceann an Aontais, gan fógra míshástachta a thabhairt agus fógra a thabhairt i leith an comhlíonadh a dhéanfaidh sé ar na bearta a ghlacfar mar fhreagra ar Litreacha Stáit ICAO. I gcás ina n‑imeodh reachtaíocht an Aontais ó na SARPanna nuaghlactha tar éis dáta cur i bhfeidhm atá beartaithe na SARPanna sin a chur i bhfeidhm, i.e. an 28 Samhain 2024, ba cheart difríocht idir na SARPanna áirithe sin a chur in iúl do ICAO.

               Airteagal 2

               Déanfaidh Ballstáit sin an Aontais ar comhaltaí iad de Chomhairle ICAO, ag gníomhú go comhpháirteach dóibh, an seasamh dá dtagraítear in Airteagal 1(1) a chur in iúl.

               An seasamh dá dtagraítear in Airteagal 1(2), is seasamh é a ndéanfaidh Ballstáit uile an Aontais a chur in iúl.

               Airteagal 3

               Dírítear an Cinneadh seo chuig na Ballstáit.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Rialachán (AE) Uimh. 748/2012 ón gCoimisiún an 3 Lúnasa 2012 lena leagtar síos rialacha cur chun feidhme le haghaidh aeracmhainneacht agus deimhniúchán comhshaoil d'aerárthaí agus do tháirgí gaolmhara, comhpháirteanna gaolmhara agus fearais ghaolmhara, agus le haghaidh deimhniúchán d'eagraíochtaí deartha agus táirgthe (IO L 224, 21.8.2012, lgh. 1-85)

                     (2)

                        Rialachán (AE) Uimh. 1321/2014 ón gCoimisiún an 26 Samhain 2014 maidir le haeracmhainneacht leanúnach na n‑aerárthach agus táirgí, páirteanna agus fearais aerloingseoireachta, agus maidir le formheas na heagraíochtaí agus an pearsanra a bhfuil baint acu leis na cúraimí sin (IO L 362, 17.12.2014, lgh. 1–194)

                     (3)

                        Rialachán (AE) Uimh. 1178/2011 ón gCoimisiún an 3 Samhain 2011 lena leagtar síos ceanglais theicniúla agus nósanna imeachta riaracháin a bhaineann le foirne eitlíochta sibhialta de bhun Rialachán (CE) 216/2008 ó Pharlaimint na hEorpa agus ón gComhairle (IO L 311, 25.11.2011, lgh. 1-193)

                     (4)

                        Rialachán (AE) Uimh 965/2012 ón gCoimisiún an 5 Deireadh Fómhair 2012 ina leagtar síos ceanglais theicniúla agus nósanna imeachta riaracháin a bhaineann le hoibríochtaí aeir na n‑oibreoirí tríú tíortha de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 296, 25.10.2012, lgh. 1-148)

                     (5)

                        Rialachán (AE) Uimh 452/2014 ón gCoimisiún an 29 Aibreán 2014 ina leagtar síos ceanglais theicniúla agus nósanna imeachta riaracháin a bhaineann le hoibríochtaí aeir na n‑oibreoirí tríú tíortha de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 133, 6.5.2014, lgh. 12-26)

                     (6)

                        Rialachán Cur Chun Feidhme (AE) 2017/373 ón gCoimisiún an 1 Márta 2017 lena leagtar síos ceanglais choiteanna le haghaidh soláthraithe seirbhísí bainistithe aerthráchta/seirbhísí aerloingseoireachta agus feidhmeanna líonra eile a bhaineann le bainistiú agus maoirseacht an aerthráchta, lena n‑aisghairtear Rialachán (CE) Uimh. 482/2008, Rialachán Cur Chun Feidhme (AE) Uimh. 1034/2011, Rialachán Cur chun Feidhme (AE) Uimh. 1035/2011 agus Rialachán Cur chun Feidhme (AE) 2016/1377 agus lena leasaítear Rialachán (AE) Uimh. 677/2011 (IO L 62, 8.3.2017, lgh. 1-126)

                     (7)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, mír 64.

                     (8)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (9)

                        Rialachán (AE) Uimh. 748/2012 ón gCoimisiún an 3 Lúnasa 2012 lena leagtar síos rialacha cur chun feidhme le haghaidh aeracmhainneacht agus deimhniúchán comhshaoil d'aerárthaí agus do tháirgí gaolmhara, comhpháirteanna gaolmhara agus fearais ghaolmhara, agus le haghaidh deimhniúchán d'eagraíochtaí deartha agus táirgthe (IO L 224, 21.8.2012, lch. 1-85)

                     (10)

                        Rialachán (AE) Uimh. 1321/2014 ón gCoimisiún an 26 Samhain 2014 maidir le haeracmhainneacht leanúnach na n‑aerárthach agus táirgí, páirteanna agus fearais aerloingseoireachta, agus maidir le formheas na heagraíochtaí agus an pearsanra a bhfuil baint acu leis na cúraimí sin (IO L 362, 17.12.2014, lgh. 1–194)

                     (11)

                        Rialachán (AE) Uimh. 1178/2011 ón gCoimisiún an 3 Samhain 2011 lena leagtar síos ceanglais theicniúla agus nósanna imeachta riaracháin a bhaineann le foirne eitlíochta sibhialta de bhun Rialachán (CE) 216/2008 ó Pharlaimint na hEorpa agus ón gComhairle (IO L 311, 25.11.2011, lgh. 1-193)

                     (12)

                        Rialachán (AE) Uimh 965/2012 ón gCoimisiún an 5 Deireadh Fómhair 2012 ina leagtar síos ceanglais theicniúla agus nósanna imeachta riaracháin a bhaineann le hoibríochtaí aeir na n‑oibreoirí tríú tíortha de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 296, 25.10.2012, lgh. 1-148)

                     (13)

                        Rialachán (AE) Uimh 452/2014 ón gCoimisiún an 29 Aibreán 2014 ina leagtar síos ceanglais theicniúla agus nósanna imeachta riaracháin a bhaineann le hoibríochtaí aeir na n‑oibreoirí tríú tíortha de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 133, 6.5.2014, lgh. 12-26)

                     (14)

                        Rialachán Cur Chun Feidhme (AE) 2017/373 ón gCoimisiún an 1 Márta 2017 lena leagtar síos ceanglais choiteanna le haghaidh soláthraithe seirbhísí bainistithe aerthráchta/seirbhísí aerloingseoireachta agus feidhmeanna líonra eile a bhaineann le bainistiú agus maoirseacht an aerthráchta, lena n‑aisghairtear Rialachán (CE) Uimh. 482/2008, Rialachán Cur Chun Feidhme (AE) Uimh. 1034/2011, Rialachán Cur chun Feidhme (AE) Uimh. 1035/2011 agus Rialachán Cur chun Feidhme (AE) 2016/1377 agus lena leasaítear Rialachán (AE) Uimh. 677/2011 (IO L 62, 8.3.2017, lgh. 1-126)

                     (15)

                        Rialachán (AE) Uimh. 748/2012 ón gCoimisiún an 3 Lúnasa 2012 lena leagtar síos rialacha cur chun feidhme le haghaidh aeracmhainneacht agus deimhniúchán comhshaoil d'aerárthaí agus do tháirgí gaolmhara, comhpháirteanna gaolmhara agus fearais ghaolmhara, agus le haghaidh deimhniúchán d'eagraíochtaí deartha agus táirgthe (IO L 224, 21.8.2012, lch. 1-85)

                     (16)

                        Rialachán (AE) Uimh. 1321/2014 ón gCoimisiún an 26 Samhain 2014 maidir le haeracmhainneacht leanúnach na n‑aerárthach agus táirgí, páirteanna agus fearais aerloingseoireachta, agus maidir le formheas na heagraíochtaí agus an pearsanra a bhfuil baint acu leis na cúraimí sin (IO L 362, 17.12.2014, lgh. 1–194)

                     (17)

                        Rialachán (AE) Uimh. 1178/2011 ón gCoimisiún an 3 Samhain 2011 lena leagtar síos ceanglais theicniúla agus nósanna imeachta riaracháin a bhaineann le foirne eitlíochta sibhialta de bhun Rialachán (CE) 216/2008 ó Pharlaimint na hEorpa agus ón gComhairle (IO L 311, 25.11.2011, lgh. 1-193)

                     (18)

                        Rialachán (AE) Uimh 965/2012 ón gCoimisiún an 5 Deireadh Fómhair 2012 ina leagtar síos ceanglais theicniúla agus nósanna imeachta riaracháin a bhaineann le hoibríochtaí aeir na n‑oibreoirí tríú tíortha de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 296, 25.10.2012, lgh. 1-148)

                     (19)

                        Rialachán (AE) Uimh 452/2014 ón gCoimisiún an 29 Aibreán 2014 ina leagtar síos ceanglais theicniúla agus nósanna imeachta riaracháin a bhaineann le hoibríochtaí aeir na n‑oibreoirí tríú tíortha de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 133, 6.5.2014, lgh. 12-26)

                     (20)

                        Rialachán Cur Chun Feidhme (AE) 2017/373 ón gCoimisiún an 1 Márta 2017 lena leagtar síos ceanglais choiteanna le haghaidh soláthraithe seirbhísí bainistithe aerthráchta/seirbhísí aerloingseoireachta agus feidhmeanna líonra eile a bhaineann le bainistiú agus maoirseacht an aerthráchta, lena n‑aisghairtear Rialachán (CE) Uimh. 482/2008, Rialachán Cur Chun Feidhme (AE) Uimh. 1034/2011, Rialachán Cur chun Feidhme (AE) Uimh. 1035/2011 agus Rialachán Cur chun Feidhme (AE) 2016/1377 agus lena leasaítear Rialachán (AE) Uimh. 677/2011 (IO L 62, 8.3.2017, lgh. 1-126)


               AN COIMISIÚN EORPACH
            An Bhruiséil,16.7.2021
            COM(2021) 318 final
            2021/0221(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile, a mhéid a bhaineann le síneadh a chur le Tosaíochtaí Comhpháirtíochta an Aontais Eorpaigh agus na hÉigipte go dtí go nglacfaidh an tAontas Eorpach agus an Éigipt doiciméid chomhpháirteacha nua atá tugtha cothrom le dáta

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena leagtar síos an seasamh atá le glacadh thar ceann an Aontais laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile, i ndáil le cinneadh a bhfuil sé beartaithe a ghlacadh chun síneadh a chur le Tosaíochtaí Comhpháirtíochta an Aontais Eorpaigh agus na hÉigipte go dtí go nglacfaidh an tAontas Eorpach agus an Éigipt doiciméid chomhpháirteacha nua atá tugtha cothrom le dáta.

               2.Comhthéacs an Togra

               2.1.An Comhaontú Comhlachais

               An Comhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile (‘an Comhaontú Comhlachais’), síníodh é an 25 Meitheamh 2001 agus tháinig sé i bhfeidhm an 1 Meitheamh 2004. Leis an gComhaontú Comhlachais tugtar an bunús dlí atá leis an gcaidreamh déthaobhach idir an tAontas Eorpach agus an Éigipt. Is é is aidhm don Chomhaontú

               –creat iomchuí a sholáthar le haghaidh an idirphlé pholaitiúil, lena bhféadfar forbairt a dhéanamh ar dhlúthchaidreamh polaitiúil idir na Páirtithe,

               –coinníollacha a bhunú maidir le léirscaoileadh céimnitheach na trádála in earraí, i seirbhísí agus i gcaipiteal,

               –forbairt caidrimh chothroim eacnamaíoch agus shóisialta a chothú idir na Páirtithe trí bhíthin idirphlé agus comhair,

               –rannchuidiú le forbairt eacnamaíoch agus shóisialta na hÉigipte,

               –comhar réigiúnach a spreagadh d’fhonn cómhaireachtáil shíochánta agus cobhsaíocht eacnamaíoch agus pholaitiúil a chomhdhlúthú,

               –comhar a chur chun cinn i réimsí eile a bhfuil leas coiteann acu iontu.

               2.2.An Chomhairle Comhlachais

               Leis an gComhaontú Comhlachais, bunaítear Comhairle Comhlachais, a bhfuil sé de chumhacht aici cinntí a ghlacadh chun cuspóirí an Chomhaontaithe a bhaint amach sna cásanna sin dá bhforáiltear ann. Tá na cinntí ceangailteach ar na Páirtithe. Féadfaidh an Chomhairle Comhlachais moltaí a dhéanamh freisin. De réir na Rialacha Nós Imeachta, is iad an tAontas Eorpach agus an Éigipt a dhéanann cathaoirleacht ar an gComhairle Comhlachais, ar bhonn idirmhalartach ar feadh tréimhse 12 mhí. Tagann an Chomhairle Comhlachais le chéile go tráthrialta ar leibhéal na n‑airí uair amháin sa bhliain. Féadfar seisiúin speisialta den Chomhairle Comhlachais a reáchtáil má chomhaontaíonn na Páirtithe amhlaidh, arna iarraidh sin ag ceachtar den dá Pháirtí.

               2.3.An gníomh atá beartaithe ag an gComhairle Comhlachais

               Tá an Chomhairle Comhlachais le cinneadh a ghlacadh maidir le síneadh a chur le Tosaíochtaí Comhpháirtíochta an Aontais Eorpaigh agus na hÉigipte le haghaidh na tréimhse 2017‑2020 go dtí go nglacfaidh an tAontas Eorpach agus an Éigipt doiciméid chomhpháirteacha nua atá tugtha cothrom le dáta. I gcomhréir le hAirteagal 10 de Rialacha Nós Imeachta na Comhairle Comhlachais, glacfar an cinneadh trí bhíthin nós imeachta i scríbhinn.

               3.An seasamh atá le glacadh thar ceann an Aontais

               An seasamh atá le glacadh ag an Aontas Eorpach sa Chomhairle Comhlachais arna bunú leis an gComhaontú Comhlachais maidir le cinneadh a ghlacadh i ndáil le síneadh a chur le Tosaíochtaí Comhpháirtíochta an Aontais Eorpaigh agus na hÉigipte, tá sé bunaithe ar théacs an chinnte atá i gceangal leis an gCinneadh seo.

               Ghlac an tAontas Eorpach agus an Éigipt na Tosaíochtaí Comhpháirtíochta comhpháirteacha le haghaidh na tréimhse 2017‑2020 ag an seachtú Comhairle Comhlachais de chuid an Aontais Eorpaigh agus na hÉigipte an 25 Iúil 2017.

               Faoi chuimsiú an phróisis leanúnaigh athnuachana i ndáil le comhpháirtíocht an Aontais Eorpaigh le Comharsanacht an Deiscirt agus tar éis ghlacadh an Chreata Airgeadais Ilbhliantúil 2021–2027 agus na hIonstraime nua um Chomharsanacht, Forbairt agus Comhar Idirnáisiúnta (NDICI), tá sé beartaithe na doiciméid chomhpháirteacha nua atá tugtha cothrom le dáta a ullmhú agus a ghlacadh le tíortha Chomharsanacht an Deiscirt, lena n‑áirítear an Éigipt, in 2021. Sa chreat sin agus chun bearna a sheachaint idir dul in éag Thosaíochtaí Comhpháirtíochta an Aontais Eorpaigh agus na hÉigipte agus glacadh na dTosaíochtaí Comhpháirtíochta nua, gabhann sé chun leas na bPáirtithe síneadh a chur leis na Tosaíochtaí Comhpháirtíochta atá ann faoi láthair go dtí go nglacfar na cinn nua atá tugtha cothrom le dáta.

               4.Bunús dlí

               4.1.An bunús dlí atá leis an nós imeachta

               4.1.1.Na prionsabail

               Foráiltear in Airteagal 218(9) den Chonradh ar Fheidhmiú an Aontais Eorpaigh (CFAE) maidir le cinntí lena mbunaítear ‘na seasaimh a ghlacfar thar ceann an Aontais i gcomhlacht arna chur ar bun le comhaontú, nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear orthu freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’
                  1
               .

               4.1.2.Feidhm maidir leis an gcás seo

               Is comhlacht í an Chomhairle Comhlachais a bunaíodh le comhaontú, eadhon an Comhaontú Comhlachais.

               An gníomh a iarrtar ar an gComhairle Comhlachais a ghlacadh, is gníomh é a bhfuil éifeachtaí dlíthiúla leis. Tá éifeachtaí dlíthiúla leis an ngníomh atá beartaithe toisc go gcuirfidh sé síneadh leis na Tosaíochtaí Comhpháirtíochta atá ann faoi láthair go dtí go nglacfar doiciméid chomhpháirteacha nua atá tugtha cothrom le dáta.

               Dá bhrí sin, is é Airteagal 218(9) CFAE an bunús dlí atá leis an nós imeachta maidir leis an gcinneadh atá beartaithe.

               4.2.Bunús dlí substainteach

               4.2.1.Na prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh-chomhpháirte.

               4.2.2.Feidhm maidir leis an gcás seo

               Baineann príomhchuspóir agus príomhábhar an ghnímh atá beartaithe le comhar le tríú tír faoi chuimsiú comhaontú comhlachais agus Bheartas Comharsanachta na hEorpa.

               Dá bhrí sin, is é Airteagal 217 an bunús dlí substainteach le haghaidh an chinnidh atá beartaithe.

               4.3.Conclúid

               Ba cheart Airteagal 217 a bheith ina bhunús dlí le haghaidh an chinnidh atá beartaithe, i gcomhar le hAirteagal 218(9) CFAE.

               5.Foilsiú an ghnímh atá beartaithe

               Ós rud é go leasófar le gníomh na Comhairle Comhlachais tréimhse bhailíochta Thosaíochtaí Comhpháirtíochta an Aontais Eorpaigh agus na hÉigipte, ba cheart é a fhoilsiú in Iris Oifigiúil an Aontais Eorpaigh tar éis a ghlactha.

               2021/0221 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile, a mhéid a bhaineann le síneadh a chur le Tosaíochtaí Comhpháirtíochta an Aontais Eorpaigh agus na hÉigipte go dtí go nglacfaidh an tAontas Eorpach agus an Éigipt doiciméid chomhpháirteacha nua atá tugtha cothrom le dáta

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 217 i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)An Comhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile, síníodh é an 25 Meitheamh 2001 agus tháinig sé i bhfeidhm an 1 Meitheamh 2004
                  2
               .

               (2)Ghlac an Chomhairle Comhlachais Tosaíochtaí Comhpháirtíochta an Aontais Eorpaigh agus na hÉigipte an 25 Iúil 2017
                  3
               .

               (3)Tháinig an dá pháirtí ar chomhaontú maidir le bailíocht leanúnach Thosaíochtaí Comhpháirtíochta an Aontais Eorpaigh agus na hÉigipte mar dhoiciméad treorach chun an chomhpháirtíocht a chomhdhlúthú go dtí go nglacfar doiciméid chomhpháirteacha nua atá tugtha cothrom le dáta.

               (4)De bhun Airteagal 76 den Chomhaontú Eora-Mheánmhara, féadfaidh an Chomhairle Comhlachais cinntí a ghlacadh chun cuspóirí an Chomhaontaithe a bhaint amach.

               (5)Tá an Chomhairle Comhlachais le cinneadh a ghlacadh trí nós imeachta i scríbhinn maidir le síneadh a chur leis na Tosaíochtaí Comhpháirtíochta go dtí go nglacfar doiciméid chomhpháirteacha nua atá tugtha cothrom le dáta idir an tAontas Eorpach agus an Éigipt.

               (6)Is iomchuí an seasamh atá le glacadh thar ceann an Aontais sa Chomhairle Comhlachais a bhunú, ós rud é go mbeidh an cinneadh ina cheangal ar an Aontas.

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile, a mhéid a bhaineann le síneadh a chur le Tosaíochtaí Comhpháirtíochta an Aontais Eorpaigh agus na hÉigipte go dtí go nglacfaidh an tAontas Eorpach agus an Éigipt doiciméid chomhpháirteacha nua atá tugtha cothrom le dáta, beidh sé bunaithe ar dhréacht-Chinneadh Chomhairle Comhlachais an Aontais Eorpaigh agus na hÉigipte atá i gceangal leis an gCinneadh seo.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, Cás C-399/12, ECLI:EU:C:2014:2258, míreanna 61 go 64.

                     (2)

                        An Comhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile, Tagairt L 304 san Iris Oifigiúil (30/9/2004)

                     (3)

                        Moladh Uimh. 1/2017 ó Chomhairle Comhlachais an Aontais Eorpaigh agus na hÉigipte an 25 Iúil 2017 lena dtagtar ar chomhaontú maidir le Tosaíochtaí Comhpháirtíochta an Aontais Eorpaigh agus na hÉigipte; IO L 255/26; 3.10.2017.

    ---documentbreak---

               AN COIMISIÚN EORPACH
            An Bhruiséil,16.7.2021
            COM(2021) 318 final
            IARSCRÍBHINN
            a ghabhann leis an
            Togra le haghaidh CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile, a mhéid a bhaineann le síneadh a chur le Tosaíochtaí Comhpháirtíochta an Aontais Eorpaigh agus na hÉigipte go dtí go nglacfaidh an tAontas Eorpach agus an Éigipt doiciméid chomhpháirteacha nua atá tugtha cothrom le dáta

               IARSCRÍBHINN

               CINNEADH Uimh. xx/2021 Ó CHOMHAIRLE COMHLACHAIS AN AONTAIS EORPAIGH AGUS NA hÉIGIPTE

               an [ll/mm/bbb]

               lena dtagtar ar chomhaontú maidir le síneadh a chur le Tosaíochtaí Comhpháirtíochta an Aontais Eorpaigh agus na hÉigipte

               COMHAIRLE COMHLACHAIS AN AONTAIS EORPAIGH AGUS NA hÉIGIPTE,

               Ag féachaint don Chomhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus an Éigipt, den pháirt eile (‘an Comhaontú Eora-Mheánmhara’),

               De bharr an mhéid seo a leanas:

               (1)An Comhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile, síníodh é an 25 Meitheamh 2001 agus tháinig sé i bhfeidhm an 1 Meitheamh 2004
                  1
               .

               (2)De bhun Airteagal 76 den Chomhaontú Eora-Mheánmhara, féadfaidh an Chomhairle Comhlachais cinntí a ghlacadh chun cuspóirí an Chomhaontaithe a bhaint amach.

               (3)Cuirtear in iúl in Airteagal 86 den Chomhaontú go bhfuil na Páirtithe leis na bearta ginearálta nó sonracha is gá a dhéanamh chun a n‑oibleagáidí faoin gComhaontú a chomhlíonadh agus go bhfuil siad le féachaint chuige go mbaintear amach na cuspóirí a leagtar amach sa Chomhaontú.

               (4)Le linn na Comhairle Comhlachais an 25 Iúil 2017, tháinig an tAontas Eorpach agus an Éigipt ar chomhaontú maidir le Tosaíochtaí Comhpháirtíochta chun an chomhpháirtíocht a threorú le haghaidh na tréimhse 2017‑2020
                  2
               .

               (5)Ag eascairt as litir a sheol an tAontas Eorpach, tháinig an dá pháirtí ar chomhaontú maidir le bailíocht leanúnach Thosaíochtaí Comhpháirtíochta an Aontais Eorpaigh agus na hÉigipte mar dhoiciméad treorach chun an chomhpháirtíocht a chomhdhlúthú go dtí go nglacfar doiciméid chomhpháirteacha nua atá tugtha cothrom le dáta.

               (6)Le hAirteagal 10 de Rialacha Nós Imeachta na Comhairle Comhlachais, foráiltear maidir leis an bhféidearthacht cinntí a ghlacadh trí nós imeachta i scríbhinn idir na seisiúin, má chomhaontaíonn na Páirtithe amhlaidh;

               TAR ÉIS A CHINNEADH MAR A LEANAS:

               Airteagal 1

               Cinneann an Chomhairle Comhlachais, ag gníomhú di trí nós imeachta i scríbhinn, go gcuirtear síneadh le Tosaíochtaí Comhpháirtíochta an Aontais Eorpaigh agus na hÉigipte a glacadh ag Comhairle Comhlachais an Aontais Eorpaigh agus na hÉigipte an 25 Iúil 2017, go dtí go nglacfaidh an tAontas Eorpach agus an Éigipt doiciméid chomhpháirteacha nua atá tugtha cothrom le dáta.

               Airteagal 2

               Tiocfaidh an Cinneadh seo i bhfeidhm lá a ghlactha.

               Arna dhéanamh sa xx, [lá mí bliain].

                  Thar ceann na Comhairle Comhlachais

                     (1)

                        An Comhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht Arabach na hÉigipte, den pháirt eile, Tagairt L 304 san Iris Oifigiúil (30/9/2004)

                     (2)

                        Moladh Uimh. 1/2017 ó Chomhairle Comhlachais an Aontais Eorpaigh agus na hÉigipte an 25 Iúil 2017 lena dtagtar ar chomhaontú maidir le Tosaíochtaí Comhpháirtíochta an Aontais Eorpaigh agus na hÉigipte; IO L 255/26; 3.10.2017.


               AN COIMISIÚN EORPACH
            An Bhruiséil,16.7.2021
            COM(2021) 320 final
            2021/0225(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile, a mhéid a bhaineann le síneadh a chur le Tosaíochtaí Straitéiseacha an Aontais Eorpaigh agus na Túinéise go dtí go nglacfaidh an tAontas Eorpach agus an Túinéis doiciméid chomhpháirteacha nua atá tugtha cothrom le dáta

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena leagtar síos an seasamh atá le glacadh thar ceann an Aontais laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile, i ndáil le cinneadh a bhfuil sé beartaithe a ghlacadh chun síneadh a chur le Tosaíochtaí Straitéiseacha an Aontais Eorpaigh agus na Túinéise go dtí go nglacfaidh an tAontas Eorpach agus an Túinéis doiciméid chomhpháirteacha nua atá tugtha cothrom le dáta.

               2.Comhthéacs an Togra

               2.1.An Comhaontú Comhlachais

               An Comhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile (‘an Comhaontú Comhlachais’), síníodh é an 17 Iúil 1995 agus tháinig sé i bhfeidhm an 1 Márta 1998. Leis an gComhaontú Comhlachais tugtar an bunús dlí atá leis an gcaidreamh déthaobhach idir an tAontas Eorpach agus an Túinéis. Is é is aidhm don Chomhaontú

               –bonn iomchuí a sholáthar le haghaidh an idirphlé pholaitiúil idir na Páirtithe, lena bhféadfar forbairt a dhéanamh ar dhlúthchaidreamh i ngach réimse a mheasann siad a bheith ábhartha maidir le hidirphlé den sórt sin;

               –na coinníollacha a bhunú maidir le léirscaoileadh na trádála in earraí, i seirbhísí agus i gcaipiteal de réir a chéile;

               –an trádáil agus forleathnú an chaidrimh chomhchuí eacnamaíoch agus shóisialta idir na Páirtithe a chur chun cinn, go háirithe trí bhíthin idirphlé agus comhair, chun forbairt agus rathúnas na Túinéise agus mhuintir na Túinéise a chothú;

               –comhtháthú thíortha na Magraibe a spreagadh trí thrádáil agus comhar a chur chun cinn idir an Túinéis agus tíortha eile an réigiúin;

               –comhar eacnamaíoch, sóisialta, cultúrtha agus airgeadais a chur chun cinn.

               2.2.An Chomhairle Comhlachais

               Bunaítear Comhairle Comhlachais a thiocfaidh le chéile ar leibhéal na n‑airí uair amháin sa bhliain agus más gá, ar thionscnamh a Cathaoirligh agus i gcomhréir leis na coinníollacha a leagtar síos ina rialacha nós imeachta. Déanfaidh sí scrúdú ar aon saincheist mhór a thiocfaidh chun cinn faoi chuimsiú an Chomhaontaithe Comhlachais agus aon saincheist dhéthaobhach nó idirnáisiúnta eile a bhaineann leis an leas coiteann.

               Is iad comhaltaí Chomhairle an Aontais Eorpaigh agus comhaltaí Choimisiún na gComhphobal Eorpach, de pháirt, agus comhaltaí Rialtas Phoblacht na Túinéise, den pháirt eile, a bheidh ar an gComhairle Comhlachais.

               Bunóidh an Chomhairle Comhlachais a rialacha nós imeachta. Déanfaidh comhalta de chuid Chomhairle an Aontais Eorpaigh agus comhalta de chuid Rialtas Phoblacht na Túinéise cathaoirleacht uirthi ar bhonn idirmhalartach i gcomhréir leis na forálacha a leagtar síos ina rialacha nós imeachta.

               Na cinntí a ghlactar, is cinntí iad a bheidh ina gceangal ar na Páirtithe, agus déanfaidh siad na bearta is gá chun na cinntí a ghlactar a chur chun feidhme. Féadfaidh an Chomhairle Comhlachais moltaí iomchuí a dhéanamh freisin.

               2.3.An gníomh atá beartaithe ag an gComhairle Comhlachais

               Tá an Chomhairle Comhlachais le cinneadh a ghlacadh maidir le síneadh a chur le Tosaíochtaí Straitéiseacha an Aontais Eorpaigh agus na Túinéise le haghaidh na tréimhse 2018‑2020 go dtí go nglacfaidh an tAontas Eorpach agus Poblacht na Túinéise doiciméid chomhpháirteacha nua atá tugtha cothrom le dáta. I gcomhréir le hAirteagal 10 de Rialacha Nós Imeachta na Comhairle Comhlachais, glacfar an cinneadh trí bhíthin chomhaontú frithpháirteach na bPáirtithe agus féadfar é a ghlacadh trí bhíthin nós imeachta i scríbhinn má chomhaontaíonn an dá Pháirtí amhlaidh.

               3.An seasamh atá le glacadh thar ceann an Aontais

               An seasamh atá le glacadh ag an Aontas Eorpach sa Chomhairle Comhlachais arna bunú leis an gComhaontú Comhlachais maidir le cinneadh a ghlacadh i ndáil le síneadh a chur le Tosaíochtaí Straitéiseacha an Aontais Eorpaigh agus na Túinéise, tá sé bunaithe ar théacs an chinnte atá i gceangal leis an gCinneadh seo.

               Le Cinneadh Uimh. 1/2018 ón gComhairle Comhlachais an 9 Samhain 2018, tháinig an tAontas Eorpach agus an Túinéis ar chomhaontú maidir le Tosaíochtaí Straitéiseacha agus é d’aidhm acu tacú le haistriú na Túinéise chuig an daonlathas agus lena forbairt shocheacnamaíoch agus iad a neartú le haghaidh na tréimhse 2018‑2020.

               Faoi chuimsiú an phróisis leanúnaigh athnuachana i ndáil le comhpháirtíocht an Aontais Eorpaigh le Comharsanacht an Deiscirt agus tar éis ghlacadh an Chreata Airgeadais Ilbhliantúil 2021–2027 agus na hIonstraime nua um Chomharsanacht, Forbairt agus Comhar Idirnáisiúnta (NDICI), tá sé beartaithe na doiciméid chomhpháirteacha nua atá tugtha cothrom le dáta a ullmhú agus a ghlacadh le tíortha Chomharsanacht an Deiscirt, lena n‑áirítear an Túinéis, in 2021. Sa chreat sin agus chun bearna a sheachaint idir dul in éag Thosaíochtaí Straitéiseacha an Aontais Eorpaigh agus na Túinéise agus glacadh na dTosaíochtaí Straitéiseacha nua, gabhann sé chun leas na bPáirtithe síneadh a chur leis na Tosaíochtaí Straitéiseacha atá ann faoi láthair go dtí go nglacfar na cinn nua atá tugtha cothrom le dáta.

               4.Bunús dlí

               4.1.An bunús dlí atá leis an nós imeachta

               4.1.1.Na prionsabail

               Foráiltear in Airteagal 218(9) den Chonradh ar Fheidhmiú an Aontais Eorpaigh (CFAE) maidir le cinntí lena mbunaítear ‘na seasaimh a ghlacfar thar ceann an Aontais i gcomhlacht arna chur ar bun le comhaontú, nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear orthu freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’
                  1
               .

               4.1.2.Feidhm maidir leis an gcás seo

               Is comhlacht í an Chomhairle Comhlachais a bunaíodh le comhaontú, eadhon an Comhaontú Comhlachais.

               An gníomh a iarrtar ar an gComhairle Comhlachais a ghlacadh, is gníomh é a bhfuil éifeachtaí dlíthiúla leis. Tá éifeachtaí dlíthiúla leis an ngníomh atá beartaithe toisc go gcuirfidh sé síneadh leis na Tosaíochtaí Straitéiseacha atá ann faoi láthair go dtí go nglacfar doiciméid chomhpháirteacha nua atá tugtha cothrom le dáta.

               Dá bhrí sin, is é Airteagal 218(9) CFAE an bunús dlí atá leis an nós imeachta maidir leis an gcinneadh atá beartaithe.

               4.2.Bunús dlí substainteach

               4.2.1.Na prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh-chomhpháirte.

               4.2.2.Feidhm maidir leis an gcás seo

               Baineann príomhchuspóir agus príomhábhar an ghnímh atá beartaithe le comhar le tríú tír faoi chuimsiú comhaontú comhlachais agus Bheartas Comharsanachta na hEorpa.

               Dá bhrí sin, is é Airteagal 217 an bunús dlí substainteach le haghaidh an chinnidh atá beartaithe.

               4.3.Conclúid

               Ba cheart Airteagal 217 a bheith ina bhunús dlí le haghaidh an chinnidh atá beartaithe, i gcomhar le hAirteagal 218(9) CFAE.

               5.Foilsiú an ghnímh atá beartaithe

               Ós rud é go leasófar le gníomh na Comhairle Comhlachais tréimhse bhailíochta Thosaíochtaí Comhpháirtíochta an Aontais Eorpaigh agus na Túinéise, ba cheart é a fhoilsiú in Iris Oifigiúil an Aontais Eorpaigh tar éis a ghlactha.

               2021/0225 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile, a mhéid a bhaineann le síneadh a chur le Tosaíochtaí Straitéiseacha an Aontais Eorpaigh agus na Túinéise go dtí go nglacfaidh an tAontas Eorpach agus an Túinéis doiciméid chomhpháirteacha nua atá tugtha cothrom le dáta

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 217 i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)An Comhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile, síníodh é an 17 Iúil 1995 agus tháinig sé i bhfeidhm an 1 Márta 1998
                  2
               .

               (2)Ghlac an Chomhairle Comhlachais Tosaíochtaí Straitéiseacha an Aontais Eorpaigh agus na Túinéise an 9 Samhain 2018
                  3
               .

               (3)Trí mhalartú litreacha, tháinig an dá pháirtí ar chomhaontú maidir le bailíocht leanúnach Thosaíochtaí Straitéiseacha an Aontais Eorpaigh agus na Túinéise mar dhoiciméad treorach chun an chomhpháirtíocht a chomhdhlúthú go dtí go nglacfar doiciméid chomhpháirteacha nua atá tugtha cothrom le dáta.

               (4)De bhun Airteagal 80 den Chomhaontú Eora-Mheánmhara, féadfaidh an Chomhairle Comhlachais cinntí a ghlacadh chun cuspóirí an Chomhaontaithe a bhaint amach.

               (5)Tá an Chomhairle Comhlachais le cinneadh a ghlacadh trí nós imeachta i scríbhinn maidir le síneadh a chur leis na Tosaíochtaí Straitéiseacha go dtí go nglacfar doiciméid chomhpháirteacha nua atá tugtha cothrom le dáta idir an tAontas Eorpach agus an Túinéis.

               (6)Is iomchuí an seasamh atá le glacadh thar ceann an Aontais sa Chomhairle Comhlachais a bhunú, ós rud é go mbeidh an cinneadh ina cheangal ar an Aontas.

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile, a mhéid a bhaineann le síneadh a chur le Tosaíochtaí Straitéiseacha an Aontais Eorpaigh agus na Túinéise go dtí go nglacfar doiciméid chomhpháirteacha nua atá tugtha cothrom le dáta idir an tAontas Eorpach agus an Túinéis, beidh sé bunaithe ar dhréacht-Chinneadh Chomhairle Comhlachais an Aontais Eorpaigh agus na Túinéise atá i gceangal leis an gCinneadh seo.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, Cás C-399/12, ECLI:EU:C:2014:2258, míreanna 61 go 64.

                     (2)

                        CINNEADH ÓN gCOMHAIRLE AGUS ÓN gCOIMISIÚN an 26 Eanáir 1998 maidir le tabhairt i gcrích Comhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile; IO L 97; an 30 Márta 1998.

                     (3)

                        Cinneadh Uimh. 1/2018 ó Chomhairle Comhlachais an Aontais Eorpaigh agus na Túinéise an 9 Samhain 2018 lena nglactar Tosaíochtaí Straitéiseacha an Aontais Eorpaigh agus na Túinéise le haghaidh na tréimhse 2018-2020; IO L 293/39; 20.11.2018

    ---documentbreak---

               AN COIMISIÚN EORPACH
            An Bhruiséil,16.7.2021
            COM(2021) 320 final
            IARSCRÍBHINN
            a ghabhann leis an
            Togra le haghaidh CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh faoin gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile, a mhéid a bhaineann le síneadh a chur le Tosaíochtaí Straitéiseacha an Aontais Eorpaigh agus na Túinéise go dtí go nglacfaidh an tAontas Eorpach agus an Túinéis doiciméid chomhpháirteacha nua atá tugtha cothrom le dáta

               IARSCRÍBHINN

               CINNEADH Uimh. xx/2021 Ó CHOMHAIRLE COMHLACHAIS AN AONTAIS EORPAIGH AGUS NA TÚINÉISE

               an [ll/mm/bbb]

               lena dtagtar ar chomhaontú maidir le síneadh a chur le Tosaíochtaí Straitéiseacha an Aontais Eorpaigh agus na Túinéise

               COMHAIRLE COMHLACHAIS AN AONTAIS EORPAIGH AGUS NA TÚINÉISE,

               Ag féachaint don Chomhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus an Túinéis, den pháirt eile (‘an Comhaontú Eora-Mheánmhara’),

               De bharr an mhéid seo a leanas:

               (1)An Comhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile, síníodh é an 17 Iúil 1995 agus tháinig sé i bhfeidhm an 1 Márta 1998
                  1
               .

               (2)De bhun Airteagal 80 den Chomhaontú Eora-Mheánmhara, féadfaidh an Chomhairle Comhlachais cinntí a ghlacadh chun cuspóirí an Chomhaontaithe a bhaint amach.

               (3)Soláthraítear le hAirteagal 90 den Chomhaontú go bhfuil na Páirtithe leis na bearta ginearálta nó sonracha is gá a dhéanamh chun a n‑oibleagáidí faoin gComhaontú a chomhlíonadh agus go bhfuil siad le féachaint chuige go mbaintear amach na cuspóirí a leagtar amach sa Chomhaontú.

               (4)Le Cinneadh Uimh. 1/2018 ón gComhairle Comhlachais an 9 Samhain 2018, tháinig an tAontas Eorpach agus an Túinéis ar chomhaontú maidir le Tosaíochtaí Straitéiseacha chun an chomhpháirtíocht a threorú le haghaidh na tréimhse 2018‑2020
                  2
               .

               (5)Trí mhalartú litreacha, tháinig an dá pháirtí ar chomhaontú maidir le bailíocht leanúnach Thosaíochtaí Straitéiseacha an Aontais Eorpaigh agus na Túinéise mar dhoiciméad treorach chun an chomhpháirtíocht a chomhdhlúthú go dtí go nglacfar doiciméid chomhpháirteacha nua atá tugtha cothrom le dáta.

               (6)Le hAirteagal 10 de Rialacha Nós Imeachta na Comhairle Comhlachais, foráiltear maidir leis an bhféidearthacht cinntí a ghlacadh trí nós imeachta i scríbhinn idir na seisiúin, má chomhaontaíonn na Páirtithe amhlaidh;

               TAR ÉIS A CHINNEADH MAR A LEANAS:

               Airteagal 1

               Cinneann an Chomhairle Comhlachais, ag gníomhú di trí nós imeachta i scríbhinn, go gcuirtear síneadh le Tosaíochtaí Straitéiseacha an Aontais Eorpaigh agus na Túinéise atá i gceangal le Cinneadh Uimh. 01/2018  dá cuid an 9 Samhain 2018, go dtí go nglacfaidh an tAontas Eorpach agus an Túinéis doiciméid chomhpháirteacha nua atá tugtha cothrom le dáta.

               Airteagal 2

               Tiocfaidh an Cinneadh seo i bhfeidhm lá a ghlactha.

               Arna dhéanamh sa xx, [lá mí bliain].

                  Thar ceann na Comhairle Comhlachais

                     (1)

                        CINNEADH ÓN gCOMHAIRLE AGUS ÓN gCOIMISIÚN an 26 Eanáir 1998 maidir le tabhairt i gcrích Comhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt, agus Poblacht na Túinéise, den pháirt eile; IO L 97; an 30 Márta 1998.

                     (2)

                        Cinneadh Uimh. 1/2018 ó Chomhairle Comhlachais an Aontais Eorpaigh agus na Túinéise an 9 Samhain 2018 lena nglactar Tosaíochtaí Straitéiseacha an Aontais Eorpaigh agus na Túinéise le haghaidh na tréimhse 2018-2020; IO L 293/39; 20.11.2018;